
ДО

ОБЩИНСКИ СЪВЕТ- АРДИНО

Д О К Л А Д Н А   З А П И С К А

от инж. Изет Изет Шабан- Кмет на община Ардино, област Кърджали

ОТНОСНО: Кандидатстване на Община Ардино с проектно предложение по мярка М01- “Подобряване на обществената среда в населените места” по Проект “Красива България” за 2024 г. 


УВАЖАЕМИ ДАМИ И ГОСПОДА,


Като част от програмата на Министерството на труда и социалната политика (МТСП) за намаляване на безработицата и стимулиране на заетостта в страната, Проект „Красива България" (ПКБ) ще проведе кампания в периода 16.01.2024 г. - 15.03.2024 г.  за набиране на кандидати за участие през 2024 г. 
Мерките, по които ще може да се кандидатства за бюджет 2024 на Проект „Красива България“ са следните: 


· мярка М01- “Подобряване на обществената среда в населените места”;

· мярка М02- “Подобряване на социалната инфраструктура”;

· мярка М02-01- “Подобряване на социалните услуги за резидентна грижа и осигуряване на подслон”;

· мярка М02-03 „Подобряване на образователната инфраструктура в професионалните гимназии предоставящи дуална система на обучение и/или защитени от държавата специалности от професии“;
· мярка М01-01 „Осигуряване на достъпна среда на обществени сгради“.

Допустимите дейности по съответните мерки са, както следва:

Мярка М01 “Подобряване на обществената среда в населените места”

- строително-монтажни/ремонтни работи (СМР/СРР) в сгради или самостоятелни обекти в тях, или ново строителство, които са за обществено обслужване в областта на администрацията, културата и изкуствата, спорта и социалния туризъм;

- СМР/СРР в обекти за обществено обслужване в областта на администрацията, културата и изкуствата, спорта и социалния туризъм, които са със статут на недвижима културна ценност, но при условие, че техните собственици ги ползват пряко и не ги отдават под наем и/или, че същите не се нуждаят от допълнителни консервационно-реставрационни работи след обновяването им по ПКБ;

- СМР/СРР в прилежащите външни пространства на посочените по-горе сгради, но в рамките на урегулираните поземлени имоти, в които се намират.

Мярка М02 “Подобряване на социалната инфраструктура”

- СМР/СРР в сгради или самостоятелни обекти в тях, или ново строителство, които са за обществено обслужване в областта на: образованието и науката (детски ясли и градини, училища, вкл. висши, научни и академични звена и др. подобни); здравеопазването (лечебни заведения за болнична и извънболнична помощ, центрове за спешна медицинска помощ и др. подобни); предоставянето на социални услуги на общинско и областно ниво, които не са за резидентна грижа и осигуряване на подслон (дневни центрове, центрове за обществена подкрепа, центрове за социална рехабилитация и интеграция, центрове за работа с деца на улицата, и звена „Майка и бебе”); предоставяне на услуги на общинско ниво (приемна грижа, домашен социален патронаж и обществени трапезарии);
- СМР/СРР в обекти за обществено обслужване в посочените по-горе области, които са със статут на недвижима културна ценност, но при условие, че техните собственици ги ползват пряко и не ги отдават под наем и/или, че същите не се нуждаят от допълнителни консервационно-реставрационни работи след обновяването им по ПКБ;
- СМР/СРР в прилежащите външни пространства на посочените по-горе сгради, но в рамките на урегулираните поземлени имоти, в които се намират.

Мярка М02-01 “Подобряване на социалните услуги за резидентна грижа и осигуряване на подслон”


- СМР/СРР в съществуващи сгради или самостоятелни обекти в тях, или ново строителство, с цел предоставяне на социални услуги за резидентна грижа и осигуряване на подслон (център за настаняване от семеен тип, център за временно настаняване, кризисен център, защитено жилище, наблюдавано жилище, преходно жилище и приют);

- СМР/СРР в прилежащите външни пространства на посочените по-горе сгради, но в рамките на урегулираните поземлени имоти, в които се намират.
Мярка М02-01 “Подобряване на социалните услуги за резидентна грижа и осигуряване на подслон”


- СМР/СРР в съществуващи сгради или самостоятелни обекти в тях, или ново строителство, с цел предоставяне на социални услуги за резидентна грижа и осигуряване на подслон (център за настаняване от семеен тип, център за временно настаняване, кризисен център, защитено жилище, наблюдавано жилище, преходно жилище и приют);

- СМР/СРР в прилежащите външни пространства на посочените по-горе сгради, но в рамките на урегулираните поземлени имоти, в които се намират.
Мярка М02-03 „Подобряване на образователната инфраструктура в професионалните гимназии предоставящи дуална система на обучение и/или защитени от държавата специалности от професии“


- СМР/СРР в съществуващи сгради или самостоятелни обекти в тях, или ново строителство, които са за обществено обслужване в областта на професионалното образование.

- СМР/СРР в обекти от тази област, които са със статут на недвижима културна ценност, но при условие, че техните собственици ги ползват пряко и не ги отдават под наем и/или, че същите не се нуждаят от допълнителни консервационно-реставрационни работи след обновяването им по ПКБ.

- СМР/СРР в прилежащите външни пространства на посочените по-горе сгради, но в рамките на урегулираните поземлени имоти, в които се намират.

Мярка М01-01 „Осигуряване на достъпна среда на обществени сгради“
- СМР/СРР, за изграждане/поставяне на рампа и/или подемна платформа, и/или асансьор (вкл. съпътстващи дейности за осигуряване на достъпен маршрут) за преодоляване на различни нива в съществуващи сгради (държавна или общинска собственост), вкл. със статут на недвижима културна ценност, като същите се привеждат в съответствие с изискванията за достъпност и безопасност при експлоатация, съгласно законовата и подзаконовата нормативна уредба в Република България. 
Финансовата рамка на всяко проектно предложение по мярка М01 или М02 е, както следва:

· Общ бюджет – от 80 000 лв. до 500 000 лв. с ДДС;

· Съфинансиране от кандидата – най-малко 50% от общия бюджет.

· Финансиране от ПКБ при обекти:

– без обучение – най-много 120 000 лв. с ДДС от общия бюджет;
– с обучение – най-много 150 000 лв. с ДДС от общия бюджет;
Финансовата рамка на всяко проектно предложение по мярка М02-01 или М02-03 е, както следва:

· Общ бюджет – от 80 000 лв. до 500 000 лв. с ДДС;

· Съфинансиране от кандидата – най-малко 30% от общия бюджет.

· Финансиране от ПКБ при обекти:
– без обучение – най-много 180 000 лв. с ДДС от общия бюджет;
– с обучение – най-много 210 000 лв. с ДДС от общия бюджет;
Финансовата рамка на всяко проектно предложение по мярка М01-01 е, както следва:

· Общ бюджет – от 50 000 лв. до 180 000 лв. с ДДС;

· Съфинансиране от кандидата – най-малко 20% от общия бюджет.

Предвид възможността за кандидатстване и получаване на финансиране Община Ардино подготвя проектно предложение по мярка М01 “Подобряване на обществената среда в населените места” за обект: „Общинска администрация – Ардино“, находяща се в гр. Ардино, включващо текущ вътрешен ремонт на сградния фонд (Общинска администрация - Сграда 1, Общински съвет – Сграда 2 и Общинска администрация –ТСУ /Второстепенна сграда/- Сграда 3) за административно обслужване. 
Съгласно условията на Проект „Красива България“ тъй като количествено-стойностната сметка за предвидените СМР възлиза на над 250 000,00 лв. с ДДС проекта ще включва и средства за професионално обучение на регистрирани в ДБТ безработни лица.
Общата стойност на проекта възлиза на 300 837,00 лв., като община Ардино предвижда 51% съфинансиране от своя страна или 153 427,00 лв.

Във връзка с гореизложеното предлагам Общински съвет- Ардино да вземе следните

Р Е Ш Е Н И Я :

1. На основание чл. 21, ал.1, т.6 и т.8 от ЗМСМА подкрепя идеята на Кмета на общината за кандидатстване с проектно предложение пред МТСП по Проект „Красива България“, Мярка М01 “Подобряване на обществената среда в населените места” за обект: „Общинска администрация – Ардино“, находяща се в гр. Ардино.
2. Възлага на Кмета на общината да се изготвят и внесат необходимите документи по изискванията на Проект „Красива България” и да се предвидят за съфинансиране средства от бюджета на общината в размер на 153 427,00 лв., представляващи 51 % от общата стойност на проекта.

ВНЕСЪЛ:

инж. ИЗЕТ ШАБАН
Кмет на община Ардино
Република България, област Кърджали  

гр. Ардино, ул.”Бели брези” № 31

тел. +3651 4238;   факс +3651 4568
e-mail: ardino@abv.bg
